**מדרש**

לתורה 70 פנים, כלומר: ניתן לפרש אותה ב- 70 דרכים שונות.

יש **פשט** = זהו הפירוש הפשוט של מילות התורה לפי ההקשר התחבירי וההיסטורי של הדברים.

יש **דרש**(מדרש) = זהו מסר עמוק יותר שניתן להוציא מן הפסוקים וגם הוא סוג של פרשנות של הטקסט. חז"ל היו משתמשים במדרש כדי ללמוד מפסוקי התורה את המסרים העמוקים שיש בה.

\*ישנם 2 סוגים של מדרש: מדרש הלכה ומדרש אגדה.

**מדרש הלכה:**

אלו הן הלכות שנלמדות בדרכי המדרש מן הפסוקים. בקבצים של מדרשי הלכה נמצא את הפסוקים ואת ההלכות שלמדו מהם.

לכל 4 החומשים, שעיקרם מצוות, התחברו קבצים של מדרשי הלכה:

שמות- מדרש הלכה הנקרא "מכילתא" (פירוש השם: מידות)

 ויקרא- מדרש הלכה בשם "סיפרא" (פירוש השם: הספר)

במדבר דברים- מדרש הלכה הנקרא "סיפרי" (פירוש השם: הספרים).

בקבצי מדרשי ההלכה נמצא את המדרשים מסודרים לפי סדר הפסוקים וכן ניתן להבין כיצד נלמדו ההלכות מפסוקי התורה.

**מדרש אגדה:**

אלו הם סיפורים/משלים/השלמות לסיפורי התורה, דברי מוסר, דברי השקפה של חז"ל כפי שנלמדו מפסוקי התורה. יש מדרשי אגדה על כל חומשי התורה, למשל: "בראשית רבה", "שמות רבה", "ויקרא רבה", ויש על חמש מגילות (קהלת, אסתר, שיר השירים, רות ואיכה), מדרש "תנחומא" וכו'.

הם נקראים מדרשי אגדה כי היו מגידים אותם (אומרים אותם לפני הקהל).

גם בקבצי מדרשי האגדה נמצא את המדרשים מסודרים לפי סדר הפסוקים וכן ניתן לראות כיצד ומאיזו מילה נלמד המדרש.